
Comisia pentru buget, finanţe şi bănci

Bucureşti  09.10.2002

Nr. 22/147

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind acordarea unor drepturi persoanelor care dovedesc eroism în acţiuni de salvare a unor vieţi omeneşti ori de recuperare a unor bunuri aparţinând patrimoniului public sau privat, cu care comisia noastră a fost sesizată în fond cu adresa Biroului Permanent nr.663 din 4 martie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 09.10.2002

Nr.22/147

RAPORT

asupra propunerii legislative privind acordarea unor drepturi persoanelor care dovedesc eroism în acţiuni de salvare a unor vieţi omeneşti ori de recuperare a unor bunuri aparţinând patrimoniului public sau privat

Cu adresa nr.663 din 4 martie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind acordarea unor drepturi persoanelor care dovedesc eroism în acţiuni de salvare a unor vieţi omeneşti ori de recuperare a unor bunuri aparţinând patrimoniului public sau privat.

La întocmirea raportului s-a avut în vedere avizul primit de la Comisia pentru drepturile omului, culte şi problemele minorităţilor naţionale, precum şi avizul Consiliului Legislativ.


La lucrările comisiei au participat 24 deputaţi, din totalul de 25 membri ai comisiei.

La data de 22 ianuarie 2002, cu adresa nr.214/MRP, Guvernul transmite punctul său de vedere faţă de această iniţiativă legislativă, susţinând adoptarea ei numai sub rezerva însuşirii de către iniţiator, domnul deputat Codrin Ştefănescu, Grup Parlamentar PSD, a amendamentelor enunţate de Guvern.
Întrucât până în prezent nu ni s-a transmis nici un punct de vedere de către iniţiator, Comisia, în şedinţa din data de 9 octombrie 2002, propune respingerea prezentei propuneri legislative.

Prezenta propunere legislativă face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana

